wickkiey/tamil-wikipedia-chunked huggingface dataset:
# தங்காயில் புடவை

## முக்கியத்துவம்

மேற்கு வங்காளத்தின் தங்காயில் புடவைக்கு புவியியல் சார்ந்த குறியீடு வழங்கப்பட்டுள்ளது.
# தங்காயில் புடவை

## இதனையும் காண்க

- தாந்த் புடவை
- ஜம்தானி புடவை
- சாந்திப்பூரி புடவை
# கோத்தாந்தி ரங்க ராவ்

**கோத்தாந்தி ரங்க ராவ்** (*Goddanti Ranga Rao*) (தெலுங்கு:గొద్దంటి రంగారావు) பாரத் சாரணர்கள் மற்றும் வழிகாட்டிகளின் இயக்குநராக பணியாற்றிய இந்தியர் ஆவார்.1994 ஆம் ஆண்டில், 238 வது *வெண்கல ஓநாய் விருது* ரங்கா ராவுக்கு வழங்கப்பட்டது. இவ்விருது உலக சாரணர் இயக்கத்தின் உலக அமைப்பின் ஒரே சிறப்புமிக்க விருதாகும். இது உலக சாரணிய குழுவால் உலக வழிகாட்டிகளுக்கு விதிவிலக்கான சேவைகளுக்காக வழங்கப்பட்டது.
# பீட்டர் மண் பாம்பு

**பீட்டர் மண் பாம்பு**, பீட்டர் கேடய வால் மற்றும் கேடய வால் மண் பாம்பு எனப் பொதுவாக அழைக்கப்படும் ***யூரோபெல்டிசு பீட்டர்சி***, *ஐரோபெல்டிடே* குடும்பத்தைச் சேர்ந்த நச்சற்றப் பாம்பு சிற்றினமாகும். இந்த சிற்றினம் இந்தியாவில் காணப்படுகிறது.
# பீட்டர் மண் பாம்பு

## சொற்பிறப்பியல்

பீட்டர் மண் பாம்பின் சிற்றினப் பெயரான *பீட்டர்சி*, செருமன் ஊர்வனவியல் அறிஞர் வில்கெல்ம் பீட்டர் (1815-1883) நினைவாக இடப்பட்டுள்ளது.
# பீட்டர் மண் பாம்பு

## புவியியல் வரம்பு

*யூ. பீட்டர்சி* தென்னிந்தியாவில் ஆனைமலை மலைகளில், 4000 முதல் 5000 அடி உயரத்தில் காணப்படுகிறது.
# பீட்டர் மண் பாம்பு

## வாழ்விடம்

*யூ. பீட்டர்சியின்* விருப்பமான இயற்கை வாழிடம் காடு ஆகும் .
# பீட்டர் மண் பாம்பு

## விளக்கம்

*யூ. பீட்டர்சி* முதுகுபுறம் சீரான பழுப்பு அல்லது மஞ்சள் புள்ளிகளுடன் பழுப்பு நிறத்திலிருக்கும். வயிற்றுபுறத்தில் ஒழுங்கற்ற மஞ்சள் நிறப் புள்ளிகள் உள்ளன.  
இதனுடைய உடல் மொத்த நீளம் (வால் உட்பட செமீ (7 + 1⁄2 அங்குலம்) 19 செ.மீ. ஆகும்.  
மென்மையான முதுகுப்பகுதியில் 17 வரிசைகளில் நடுப்பகுதியில், தலைக்குப் பின்னால் 19 வரிசைகளில் அமைக்கப்பட்டுள்ளன. வயிற்றுப் பகுதியில் 151 180 செதிலகளும் வாலடியில் 6 முதல் 11 செதில்கள் காணப்படும்.  
முன் முனை கூர்மையாக காணப்படும். நாசி செதில் தலையின் கவசப் பகுதியின் நீளத்தை விட சற்று குறைவாக உள்ளது. கண்கள் சிறியன. வால் வட்டமாகவோ அல்லது சற்று பக்கவாட்டாக தட்டையாகக் காணப்படும். வால் இறுதியில் காணப்படும் முனைய முதுகெலும்பு செதில்கள் தனித்தனியாக பலவரிகளுடன் காணப்படும். இறுதியில் காணப்படும் உடல் மேல் செதில் குறுக்கு முகட்டுடன் மழுங்கி காணப்படும்.
# பீட்டர் மண் பாம்பு

## நடத்தை

*யூ. பீட்டர்சி* நிலத்திலும் மண்ணில் புதைந்தும் வாழக்கூடிய பாம்பு ஆகும்.
# பீட்டர் மண் பாம்பு

## இனப்பெருக்கம்

*யூ. பீட்டர்சி* உள்பொரி முட்டையிடும் பாம்பாகும்.
# சாந்திப்பூரி புடவை

**சாந்திப்பூரி புடவை** (Shantipuri sari) என்பது மேற்கு வங்காளத்தில் பாரம்பரியமாக கைத்தறியாக நெய்யப்படும் புடவை வகையாகும். இது மேற்கு வங்காளத்தின் சாந்திப்பூர் நகரம் மற்றும் நதியா மாவட்டத்தின் சுற்றியுள்ள பகுதியில் உற்பத்தி செய்யப்படுகிறது. சாந்திப்பூரி கைத்தறி புடவை (அல்லது துணிகள்) வடிவமைப்புகளின் புதுமை, கூடுதல் இழை கொண்ட கை நூற்பு முறை, வெவ்வேறு வண்ண வடிவங்கள் மற்றும் துணியின் மெல்லிய நுணுக்கம் ஆகியவற்றிற்கு பிரபலமானது. சிறந்த சாந்திப்பூரி புடவை உலகம் முழுவதும் மிகவும் விரும்பப்படும் ஒன்றாக இருக்கிறது. சாந்திப்பூரி புடவை 2009 ஆம் ஆண்டில் புவியியல் சார்ந்த குறியீட்டைப் பெற்றது.  
சாந்திப்பூரி புடவையின் சிறப்பு என்னவென்றால், இது *குடி பன்ஜ்* என்று அழைக்கப்படும் எளிய பாரம்பரிய மடிப்பு வடிவத்தில் சந்தைப்படுத்தப்படுகிறது.
# சாந்திப்பூரி புடவை

## பெயர்காரணம்

ஜவுளி நெசவு 15 ஆம் நூற்றாண்டின் முதல் தசாப்தத்தில் இருந்து சாந்திப்பூரில் தொடங்கியது. பல நூற்றாண்டுகளுக்கு முன்பு, துணி நெசவு சாந்திப்பூரைச் சுற்றி பரவியது. இங்கு நெய்யப்பட்ட துணிகளில் புடவைகளும் ஒன்றாகும். பின்னர் சாந்திப்பூரில் தயாரிக்கப்பட்ட புடவைகள் *சாந்திப்பூரி புடவை* என்று அழைக்கப்பட்டன. "சாந்திப்பூரி" என்ற சொல் துணிகளின் மையமான சாந்திப்பூரிலிருந்து பெறப்பட்டது.
# சாந்திப்பூரி புடவை

## வரலாறு

பதினைந்தாம் நூற்றாண்டின் முற்பகுதியில், வங்காளத்தில் உள்ள கௌடாவின் ராஜா கணேசனின் ஆட்சியின் போது நெசவாளர்கள் முதலில் சாந்திப்பூரில் குடியேறினர். சாந்திப்பூர் புடவையின் பழமையான தேதி கிபி 1409 வரை செல்கிறது. பதிவுகளின்படி, முதல் புடவைகள் கிபி 1409 இல் கௌட மன்னர் கணேச தானு சதந்தேப்பின் ஆட்சியின் போது சாந்திப்பூரில் நெய்யப்பட்டன. சாந்திப்பூரின் நெசவு பாரம்பரியம் அத்வைதி ஆச்சார்யாவின் (1460-1558) வாழ்க்கை வரலாற்று கையெழுத்துப் பிரதியில் *அத்வைத் மங்கல்* என்று பதிவு செய்யப்பட்டுள்ளது. நதியாவின் மன்னன் உருத்ர ராயன் ஆட்சிக் காலத்திலும், முகலாய ஆட்சி காலத்திலுமே சாந்திப்பூரில் கைத்தறி நெசவு ஒரு பாரம்பரிய தொழிலாக இருந்தது. நதியாவின் மன்னன் உருத்திர ராயனின் ஆட்சியின் போது, நெசவாளர்களின் பணி பெரும் பாராட்டையும் புகழும் பெற்றது. அந்த நேரத்தில் அரேபியா, கிரேக்கம், துருக்கி, ஈரான் மற்றும் ஆப்கானிஸ்தானுக்கு புடவைகள் ஏற்றுமதி செய்யப்பட்டன. அதன்பிறகு, இந்தத் தொழில் பிரித்தானிய கிழக்கிந்திய நிறுவனத்தின் கட்டுப்பாட்டின் கீழ் வந்தது. தயாரிப்புகளில் முக்கியமாக புடவைகள் மற்றும் வேட்டிகள் இருந்தன. ஆனால் சாந்திப்பூர் புடவை தயாரிப்பதில் சிறந்து விளங்கின. சாந்திப்பூரில் உள்ள நெசவாளர்களும் புடவைகளும் மிகவும் பிரபலமாக இருந்தனர். மேலும், அவர்கள் வங்காள நாட்டுப்புற இலக்கியத்திலும் இடம் பெற்றனர்.  
ஆரம்ப கட்டங்களில், சாந்திப்பூரில் உற்பத்தி செய்யப்படும் துணிகள் கைத்தறி பருத்தி நூலை உள்ளடக்கி இருந்தது. கிபி 1824 இன் பிற்பகுதியில் நூற்பாலைகளால் நெய்யப்பட்டது.
# சாந்திப்பூரி புடவை

## இதனையும் காண்க

- தங்காயில் புடவை
- ஜம்தானி புடவை
- தாந்த் புடவை
# கேதார் நாத் சாகு

**கேதார் நாத் சாகு** (*Kedar Nath Sahoo*) இந்திய நாட்டினைச் சார்ந்த பாரம்பரிய நடனக் கலைஞர் ஆவார். இவர் சாவ் நடனத்தின் செரைகெல்லா பாரம்பரியத்தின் முன்னணி நிபுணர்களில் ஒருவராக அறியப்படுகிறார். .இவர் சார்க்கண்டு மாநில அரசாங்கத்தின் அரசு சாவ் நடன மையத்தின் (*சாவ் நிருத்யா கலா கேந்திரா*) நிறுவனர் மற்றும் இயக்குநராகப் பணியாற்றினார். அந்நிறுவனத்தில் 1974 ஆம் ஆண்டு முதல் 1988 ஆம் ஆண்டு வரை பணியாற்றினார். தனது தொழில் வாழ்க்கையின் ஆரம்ப கட்டங்களில், குமார் பிசய் பிரதாப் சிங் தியோ தலைமையிலான குழுவுடன் இணைந்து நடித்தார். ஆனால் பின்னர் கிழக்கு ஐரோப்பா, தென் அமெரிக்கா மற்றும் தென்கிழக்கு ஆசியா உட்பட இந்தியாவிலும் வெளிநாட்டிலும் பல இடங்களில் தனது சொந்த நடனக் குழுவை வழிநடத்தினார். இவரது மாணவர்களில் சரோன் லோவன், கோபால் பிரசாத் துபே மற்றும் சசாதர் ஆச்சார்யா போன்ற பல குறிப்பிடத்தக்க நடனக் கலைஞர்கள் அடங்குவர். 1981 ஆம் ஆண்டு சங்கீத நாடக அகாடமி விருதைப் பெற்ற இவர், கலைகளுக்கு செய்த பங்களிப்புகளுக்காக 2005 ஆம் ஆண்டில் இந்திய அரசு இவருக்கு நான்காவது மிக உயர்ந்த சிவில் விருதான பத்மசிறீ விருதை வழங்கியது. இவரது வாழ்க்கையின் பிற்பகுதியில், உடல்நிலை மோசமடைந்து தனது 88 ஆவது வயதில் கன்சாரி டோலாவில் உள்ள தனது வீட்டில் 2008 ஆம் ஆண்டு அக்டோபர் மாதம் 8 ஆம் தேதியன்று இறந்தார். இவருக்குத் திருமணமாகி ஐந்து மகன்களும் நான்கு மகள்களும் உள்ளனர்.
# பத்ரவா சட்டமன்றத் தொகுதி

**பத்ரவா சட்டமன்றத் தொகுதி** (Bhaderwah Assembly constituency) என்பது இந்தியாவின் வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். பத்ரவா, உதம்பூர் மக்களவைத் தொகுதி<nowiki/>க்கு உட்பட்ட ஓர் சட்டமன்றத் தொகுதியாகும்.
# பத்ரவா சட்டமன்றத் தொகுதி

## தேர்தல் முடிவுகள்

2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் தலீப் சிங் 42128 வாக்குகள் பெற்று வெற்றிபெற்றார்.
# நாக்சி காந்தா

**நாக்சி காந்தா** (*Nakshi kantha*) என்ற பூப்பின்னல் கைவினைக் கலை, வங்காளத்தில் பரவியிருந்த பல நூற்றாண்டுகள் பழமையான கலை பாரம்பரியமாகும். இந்திய மாநிலங்களான மேற்கு வங்காளம், திரிபுரா , ஒடிசா மற்றும் அசாம் போன்ற பகுதிகளில் காணப்படுகிறது. பழைய புடவைகளை ஒன்றன் மீது ஒன்றாக அடுக்கி, கையால் தைத்து மெல்லிய மெத்தை துண்டை உருவாக்குகிறார்கள். இது பொதுவாக படுக்கை மெத்தைகளுக்கு மேலே அல்லது மெத்தைகளுக்குப் பதிலாகப் பயன்படுத்தப்படுகிறது. நாக்சி காந்தா வங்காளதேசம் முழுவதும் தயாரிக்கப்படுகின்றன. ஆனால் மைமன்சிங், ஜமால்பூர், போக்ரா, ராஜசாகி, பரித்பூர், ஜெஸ்ஸோர் மற்றும் சிட்டகொங் போன்ற பகுதிகள் இந்த கைவினைப்பொருளுக்கு மிகவும் பிரபலமானவை.  
பூப்பின்னலால் செய்யப்பட்ட வண்ணமயமான வடிவங்கள் மற்றும் வடிவமைப்புகளின் விளைவாக "நாக்சி காந்தா" என்ற பெயர் உருவானது, இது பெங்காலி வார்த்தையான "நாக்சா" என்பதிலிருந்து பெறப்பட்டது. இது கலை வடிவங்களைக் குறிக்கிறது. ஆரம்பகால கந்தாக்கள் சிவப்பு, நீலம் மற்றும் கருப்பு மற்றும் வெள்ளை பின்னணியைக் கொண்டிருந்தன. பின்னர் மஞ்சள், பச்சை, இளஞ்சிவப்பு மற்றும் பிற வண்ணங்களும் சேர்க்கப்பட்டன. காந்தா தையல் என்று அழைக்கப்படும் ஓடும் தையல் இதில் பயன்படுத்தப்படுகிறது. பாரம்பரியமாக, குடும்பத்தின் பயன்பாட்டிற்காக காந்தா தயாரிக்கப்பட்டது. இன்று, நாக்சி காந்தா புத்துயிர் பெற்ற பிறகு, அவை வணிக ரீதியாக உற்பத்தி செய்யப்படுகின்றன.
# தெரிதுருரசு

**தெரிதுருரசு** (*Teretrurus*) என்பது இந்தியாவின் மேற்குத் தொடர்ச்சி மலையின் தெற்குப் பகுதிகளில் காணப்படும் நச்சற்ற கேடய வால் பாம்புகளின் ஒரு பேரினமாகும். தற்போது எட்டுச் சிற்றினங்கள் இந்தப் பேரினத்தின் கீழ் அங்கீகரிக்கப்பட்டுள்ளன.
# தெரிதுருரசு

## சிற்றினங்கள்

- *தெரிதுருரசு அகும்பென்சு* <small>சிரியாக், கணேஷ், மதானி, கோசு, குல்கர்னி & சங்கர், 2024</small>ஆகும்பே
- *தெரிதுருரசு அல்பிவென்டர்* <small>சிரியாக், கணேசு, மதானி, கோசு, குல்கர்னி & சங்கர், 2024</small> பேப்பரா வனவிலங்கு சரணாலயம்
- *தெரிதுருரசு கெவ்சுடோனி* <small>(பெடோம், 1876)</small>-மேற்குத் தொடர்ச்சி மலை,
- *தெரிதுருரசு பெரியரென்சிசு* <small>சிரியாக், கணேசு மதானி, கோசு, குல்கர்னி & சங்கர், 2024</small> -பெரியார் தேசியப் பூங்கா
- *தெரிதுருரசு ரோடோகாசுடர்* வால்<small>, 1921</small>-பழனி மலை வளைப்பாம்பு, செவ்வயிற்று கேடய வால் பாம்பு-மேற்குத் தொடர்ச்சி மலை, பழனி மலை
- *தெரிதுருரசு சாங்கினியசு* <small>(பெடோம், 1867)</small> -ஊதா சிவப்பு பூமி பாம்பு-தென்னிந்தியாவில் மணிமுத்தாறு மலைகள் மற்றும் நியமக்காடு
- *தெரிதுருரசு சிருவானியென்சிசு* <small>சிரியாக், கணேசு, மதானி, கோசு, குல்கர்னி & சங்கர், 2024</small>சிறுவாணி மலைகள்
- *தெரிதுருரசு திரவான்கோரிகசு* <small>(பெடோம், 1886)</small>-திருவிதாங்கூர் மண் பாம்பு, செங்கோட்டை இடைவெளிக்குத் தெற்கே தெற்கு மேற்குத் தொடர்ச்சி மலையில்
# ஜெலாதெக் எல்ஆர்டி நிலையம்

**ஜெலாதெக் எல்ஆர்டி நிலையம்** (ஆங்கிலம்: *Jelatek LRT Station*; மலாய்: *Stesen LRT Jelatek*; சீனம்: 遮拉迪) என்பது மலேசியா, கோலாலம்பூர், செத்தியா வங்சா பகுதியில் கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.  
இந்த நிலையம் சூன் 1, 1999 அன்று திறக்கப்பட்டது; மற்றும் அருகில் உள்ள ஜெலாதெக் குடியிருப்பின் பெயரில் இந்த நிலையத்திற்கும் பெயரிடப்பட்டது. இந்த நிலையம் ஜெலாதெக் சாலையின் மேற்குப் பகுதியில் கம்போங் டத்தோ கிராமாட் மற்றும் கிழக்குப் பகுதியில் தாமான் கிராமாட் ஆகிய வீடுமனைத் திட்டங்களுக்கு இடையே அமைந்துள்ளது.
# ஜெலாதெக் எல்ஆர்டி நிலையம்

## பொது

மஸ்ஜித் ஜமெயிக் எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரையிலான 12 இலகு விரைவுப் போக்குவரத்து நிலையங்களை உள்ளடக்கிய இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது.
# ஜெலாதெக் எல்ஆர்டி நிலையம்

## அமைவு

இந்த நிலையம் இரண்டு அடுக்குகளைக் கொண்ட நிலையமாகும். தொடருந்துகள் வழியாக ஏறி இறங்கும் இடம் தரையிலிருந்து மேலே உள்ளது. இந்த நிலையத்தில் கிளானா ஜெயா வழித்தடத்தின் சேவைகளுக்கான மையத் தளமும் உள்ளது.  
ஓர் உயரமான நிலைய அமைப்பைக் கொண்ட ஜெலாதெக் நிலையம் இரண்டு அடுக்கு நிலைகளைக் கொண்டுள்ளது; அதாவது இரண்டு அடுக்குத் தளங்களைக் கொண்டது. கீழ் அடுக்கில், சாலை மட்டத்தில் பயணிகளின் அணுகல் தளம் உள்ளது; மற்றும் மேல் உயர் அடுக்கு நிலைகளில் கடப்புச் சீட்டு, சிற்றுண்ண்டிச் சாலைகள் உள்ளன.
# ஜெலாதெக் எல்ஆர்டி நிலையம்

## அமைவு

### மாற்றுத் திறனாளிகளுக்கான சேவை

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமை தூக்கிகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது.  
நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.
# ஜெலாதெக் எல்ஆர்டி நிலையம்

## பேருந்து சேவைகள்

| <> | லெபோ அம்பாங் | , , , , , , , | } |
| --- | --- | --- | --- |
# மனவீயம் சாலை

நினைவாக நடந்த கச்சேரியின் காட்சி. பின்னணியில் மணியின் சுவர் ஓவியமும் காணப்படுகிறது.]]
**மனவீயம் சாலை** (*Manaveeyam Veedhi*) என்பது திருவனந்தபுரத்தில் உள்ள ஒரு சாலையாகும். நேப்பியர் அருங்காட்சியகம்-வெள்ளையம்பலம் சாலையில் உள்ள வயலார் ராமவர்மாவின் சிலையிலிருந்து ஆல்தாரா சந்திப்பில் உள்ள ஜி. தேவராஜன் மற்றும் பு. பாஸ்கரன் சிலைகள் வரை 180 மீ நீளமுள்ள இந்த சாலை, சாலையோரம் காட்சிப்படுத்தப்பட்ட ஏராளமான கலைப் படைப்புகளுக்கும், ஏராளமான கலாச்சார நிகழ்ச்சிகளுக்கும் பெயர் பெற்றது. தெரு நாடக நிகழ்ச்சிகள், கண்காட்சிகள் மற்றும் கலை விழாக்கள் இந்த சாலையில் அடிக்கடி நடத்தப்படுகின்றன.  
மனவீயம் சாலையில் கலாசார நிகழ்வுகள் நடத்தப்பட்ட வரலாற்றை 1995 ஆம் ஆண்டிலேயே காணலாம். இந்த இடத்தில் தெரு நாடகங்கள் தொடர்ந்து நடத்தப்பட்டன. 2001ல் அப்போதைய சட்டப்பேரவை சபாநாயகர் எம். விஜயகுமார், கலாசார நிகழ்ச்சிகளுக்கான மையமாக இந்த சாலையை திறந்து வைத்தார். 2011 ஆம் ஆண்டில், தனது ‘மனவீயம்’ திட்டத்தின் ஒரு பகுதியாக, கேரள அரசு இந்த சாலையில் கலாச்சார நிகழ்வுகளை ஏற்பாடு செய்யத் தொடங்கியது. ஆரம்பத்தில் நாடக நிகழ்ச்சிகளை மட்டுமே நடத்தியது. ஜி.சங்கர பிள்ளையின் பல நாடகங்களின் நிகழ்ச்சிகள் இங்கு நடத்தப்பட்டுள்ளன. பின்னாளில், கேரளாவைச் சேர்ந்த ஓ. என். வி. குறுப்பு, அடூர் கோபாலகிருஷ்ணன், சுகதகுமாரி உட்பட பலர் இந்த சாலையில் நடந்த நிகழ்ச்சிகளில் கலந்து கொண்டனர். ஓவியக் கலைஞர் நம்பூதிரி உட்பட கேரளாவைச் சேர்ந்த பல பிரபல கலைஞர்களும் சாலையோர சுவர்களில் கலைப் படைப்புகளை உருவாக்கியுள்ளனர்.  
மறைந்த எழுத்தாளர் கமலா சுரய்யாவின் நினைவாக கடந்த 2013 ஆம் ஆண்டு இந்த சாலையில் கவிஞரும் ஆர்வலருமான சுகதகுமாரி அவர்களால் மாவிலங்கம் மரம் நடப்பட்டது. கலை முயற்சிகளைத் தொடரவும், பல்வேறு பிரச்சினைகள் குறித்து தங்கள் கவலைகள் மற்றும் எதிர்ப்புகளைத் தெரிவிக்கவும் பெண்கள் குழுக்கள் அடிக்கடி இந்த இடத்தில் கூடிவருகின்றன. இந்த இடம் மேற்கத்திய வாழ்க்கை முறையுடன் தொடர்புடையது என்பதால் அவர்கள் கவலைப்பட்டனர்
# மனவீயம் சாலை

## சாலைப்பணிகள்

சீர்மிகு சாலைத் திட்டத்தின் ஒரு பகுதியாக, கட்டுமான பணிக்காக சாலை தோண்டப்பட்டு, இரண்டு ஆண்டுகளுக்கும் மேலாக போக்குவரத்து தடைப்பட்டது.
# பிளாட்டிபிளிக்டுரசு

**பிளாட்டிபிளிக்டுரசு** (*Platyplectrurus*) என்பது இந்தியாவில் மேற்குத் தொடர்ச்சி மலையில் காணப்படும் நச்சு அல்லாத கேடய வால் பாம்புகளின் ஒரு பேரினமாகும். இவை பொதுவாக முள்வால் பாம்புகள் என்று அழைக்கப்படுகின்றன. தற்போது, இரண்டு சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன.
# பிளாட்டிபிளிக்டுரசு

## புவியியல் வரம்பு

தென்னிந்தியாவின் மேற்குத் தொடர்ச்சி மலையில் இச்சிற்றினங்கள் காணப்படுகிறது உயரமான (1200 மீ) மலைப்பாங்கான சோலா காடுகள், பாறைகளுக்கு அடியில், விழுந்த மரக்கட்டைகள் மற்றும் குப்பைகளின் குவியல்களில் இவை காணப்படுகின்றன.
# பிளாட்டிபிளிக்டுரசு

## சிற்றினங்கள்

| *பிளாட்டிபிளிக்டுரசு மதுரென்சிசு* | பெடோம், 1877 | 1 | திருவிதாங்கூர் மலை முள் பாம்பு | தென்னிந்தியா (பழனி மலை, திருவிதாங்கூர்-மேற்குத் தொடர்ச்சி மலைகள்) |
| --- | --- | --- | --- | --- |
| *பிளாட்டிபிளிக்டுரசு திரிலினேட்டசு*<span><sup>T</sup></span> | (பெடோம், 1867) | 0 | வரிசை முள்வால் பாம்பு | மேற்குத் தொடர்ச்சி மலை, தென்னிந்தியா, ஆனைமலை (கேரளா) |  
- ) நியமிக்கப்பட்ட துணையினங்களை சேர்க்கவில்லை  
<span><sup>T</sup></span>மாதிரியினங்கள் வகை
# எர்பியம்(III) அசிட்டேட்டு

**எர்பியம்(III) அசிட்டேட்டு** (*Erbium(III) acetate*) என்பது Er(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியத்தின் அசிட்டேட்டு உப்பாக வகைப்படுத்தப்படும் இச்சேர்மம் சில ஒளியியல் பொருட்களைத் தயாரிக்கப் பயன்படுகிறது..
# எர்பியம்(III) அசிட்டேட்டு

## இயற்பியல் பண்புகள்

எர்பியம்(III) அசிடேட்டின் நான்குநீரேற்று 90 °செல்சியசு வெப்பநிலையில் சிதைவடைந்து தேவைப்படும் நீரிலியைக் கொடுக்கிறது:
: Er(CH<sub>3</sub>COO)<sub>3</sub>·4H<sub>2</sub>O → Er(CH<sub>3</sub>COO)<sub>3</sub> + 4 H<sub>2</sub>O
தொடர்ந்து 310 பாகை செல்சியசு வெப்பநிலை வரை சூடுபடுத்தினால் கீட்டீன் உருவாகும்.
: Er(CH<sub>3</sub>COO)<sub>3</sub> → Er(OH)(CH<sub>3</sub>COO)<sub>2</sub> + CH<sub>2</sub>=C=O  
350&nbsp;° செல்சியசு வெப்பநிலையில் Er(OH)(CH<sub>3</sub>COO)<sub>2</sub> அசிட்டிக் அமிலத்தை இழந்து ErOCH<sub>3</sub>COO சேர்மத்தையும் 390 பாகை செல்சியசு வெப்பநிலையில் Er<sub>2</sub>O<sub>2</sub>CO<sub>3</sub> என்ற சேர்மத்தையும் இறுதியாக 590 பாகை செல்சியசு வெப்பநிலையில் Er<sub>2</sub>O<sub>3</sub>]] சேர்மத்தையும் கொடுக்கிறது.
# Module:Location map/data/India Ariyalur

return {
name = 'Ariyalur',
top = 11.4196,
bottom = 10.8868,
= 78.9463,
= 79.5101,
image = 'India Tamil Nadu Ariyalur district map.jpg',
image1 = 'India Tamil Nadu Ariyalur district.svg'
}
# ரத்னசாமி காளிங்கராயர்

** ரத்னசாமி காளிங்கராயர்** இந்திய விடுதலைப் போராட்டத்தில் ஈடுபட்ட தியாகி ஆவார்.
# ரத்னசாமி காளிங்கராயர்

## வாழ்க்கைக் குறிப்பு

இவர் தஞ்சாவூர் மாவட்டம், கும்பகோணம் பகுதியில் உள்ள செம்மங்குடி வட்டத்தில் அமைந்த புளிச்சகாடி கிராமத்தில் 1897 ஆம் ஆண்டு கள்ளர் மரபில் பிறந்தார். இவரது தந்தை எஸ். கோவிந்தசாமி காளிங்கராயர் ஆவார்.
# ரத்னசாமி காளிங்கராயர்

## இந்திய விடுதலைப் போராட்டம்

1928 இல் இந்திய விடுதலை இயக்கத்தில் சேர்ந்தார். மார்ச்சு 12, 1930 இல் உப்புச் சத்தியாகிரகம் அல்லது தண்டி நடைப்பயணம் அல்லது தண்டி யாத்திரை (Salt March) என்பது காலனிய இந்தியாவில் ஆங்கிலேயர் இந்தியர்கள் மீது விதித்த உப்பு வரியை அறவழியில் எதிர்க்கும் திட்டமிட்ட போராட்டமாகும். மகாத்மா காந்தி தண்டியில் நடத்திய உப்புச் சத்தியாகிரகம் போன்று, தமிழ்நாட்டின் வேதாரண்யக் கடலில் உப்பு அள்ளும் போராட்டமாக 13 ஏப்ரல் 1930 அன்று வேதாரண்யம் உப்புச் சத்தியாகிரகம் நடைபெற்றது. இதில் இவர் உப்பு சத்தியாகிரகம் மற்றும் கள்ளுக்கடை மறியல் போராட்டத்தில் பங்கேற்றார்.  
1941 ஆம் ஆண்டு தனிநபர் சத்தியாகிரகம் மற்றும் 1948 ஆம் ஆண்டு வெள்ளையனே வெளியேறு இயக்கம் போராட்டத்தில் பங்கேற்றார். ஆங்கிலேய அரசால் நீதிமன்ற சிறைவாசம் 2 மாதங்கள் 18 நாட்கள் தண்டனை விதிக்கப்பட்டு திருச்சி மற்றும் அலிபுரம் சிறையில் அடைக்கப்பட்டார். 1964 ஆம் ஆண்டு இறந்தார்.
# மெலனோபிடியம்

: ***பொதுவான பெயர்** கருப்பு கேடய வால் பாம்புகள்*  
***மெலனோபிடியம்*** என்பது இந்தியாவில் மேற்குத் தொடர்ச்சி மலையில் காணப்படும் நச்சற்ற கேடய வால் பாம்புகளின் ஒரு பேரினமாகும். இந்தப் பேரினத்தின் சிற்றினங்கள் தங்கள் கன்னக் கவசங்களில் ஒரு மனப் பள்ளத்தைக் கொண்டிருப்பதன் மூலம் அடையாளம் காணப்படுகின்றன. தற்போது, புதிதாக விவரிக்கப்பட்ட ஒரு சிற்றினம் உட்பட நான்கு சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன.
# மெலனோபிடியம்

## விளக்கம்

மெலனோபிடியப் பேரினச் சிற்றினங்கள் மிகவும் மென்மையான. இவை பளபளப்பான மிகவும் ஒளிரும் தன்மை கொண்ட தோலினைக் கொண்டுள்ளன. இப்பாம்புகள் வளைத் தோண்டும் போது இச்செதில்கள் உதிருவதாகக் கூறப்படுகிறது. இவை பொதுவாக வளைகளில் வாழும் இரவு நேர, மழை நேரங்களில் சுறுசுறுப்பாகச் செயல்படும் பாம்புகள் ஆகும்.
# மெலனோபிடியம்

## புவியியல் வரம்பு

இந்தியாவில் தமிழ்நாட்டின் திருநெல்வேலி மலைகளிலிருந்து, நாட்டின் தெற்கு முனையில், மகாராட்டிராவின் அம்போலி மலைகள் வரை மேற்குத் தொடர்ச்சி மலையில் காணப்படுகிறது.
# மெலனோபிடியம்

## சிற்றினங்கள்

| *மெலனோபிடியம் பைலினட்டம்* | பெடோம், 1870 | இரண்டு வரிசை கருப்பு கேடய வால் பாம்பு | மேற்குத் தொடர்ச்சி மலையில் வயநாடு மலைகள், மனந்தோடியின் மேற்கே பெரிய மற்றும் திரூத்து சிகரங்களில் |
| --- | --- | --- | --- |
| *மெலனோபிடியம் பஞ்ச்டாட்டம்* | பெடோம், 1871 | கருப்பு கேடய வால் பாம்பு | மேற்குத் தொடர்ச்சி மலையின் தெற்கு பகுதியான திருவிதாங்கூர் (900 முதல் 1500 மீ), பாலக்காட்டுக் கணவாய், தெற்கே ஆனைமலை மலை |
| *மெலனோபிடியம் வைனாடென்ஸ்*<span><sup>T</sup></span> | (பெடோம், 1863) | வயநாடு கருப்பு கேடய வால் பாம்பு | மேற்குத் தொடர்ச்சி மலை மத்தியப்பகுதியில் வயநாட்டிலிருந்து மனந்தொட்டி மாவட்டம் வரை, குடகு முதல் ஆகும்பே மலைத்தொடர் வரை, 900-1500 மீட்டர் உயரத்தில் |
| *மெலனோபிடியம் கைரேய்* | கோவர், கிரி, கேப்டன் & வில்கின்சன், 2016 | கைரே கருப்பு கேடய வால் பாம்பு | கோவா, மகாராட்டிரா மாநிலங்களின் மேற்குத் தொடர்ச்சி மலையில் வடபகுதி |  
<span><sup>T</sup></span>) மாதிரி இனங்கள்
# கியான் பிரகாசு உபாத்யாயா

**கியான் பிரகாசு உபாத்யாயா** (*Gyan Prakash Upadhyaya*) இந்திய நிர்வாக சேவை அலுவலர் ஆவார். கி.பி. உபாத்யாயா என்ற பெயராலும் இவர் அறியப்படுகிறார். 1964 ஆம் ஆண்டு அக்டோபர் மாதம் 29 ஆம் தேதியன்று பிறந்தார். சிக்கிம் மாநில அரசாங்கத்தில் தற்போதைய அமைச்சரவை செயலாளராக உள்ளார். இவர் 1987 ஆம் ஆண்டில் நடைபெற்ற இந்திய ஆட்சிப் பணி தேர்வில் தேர்ந்தெடுக்கப்பட்ட ஐஏஎசு அதிகாரி ஆவார்.
# கியான் பிரகாசு உபாத்யாயா

## ஆரம்பகால வாழ்க்கையும், கல்வியும்

கியான் பிரகாசு உபாத்யாயா இந்திய மாநிலமான உத்தரப் பிரதேசத்தின் பலியா மாவட்டத்தில் பிறந்தார். இவர் தில்லி இந்திய தொழில்நுட்ப நிறுவனத்தில் தொழில்நுட்பத்தில் முதுகலைப் பட்டமும், ரூர்க்கி இந்திய தொழில்நுட்ப நிறுவனத்தில் பொறியியலில் இளங்கலை பட்டமும் பெற்றார்.  
கல்வித் துறையின் கூடுதல் தலைமைச் செயலாளராக பதவி வகித்து வந்த இவர் தற்பொழுது சுற்றுலா மற்றும் சிவில் விமானப் போக்குவரத்துத் துறையின் கூடுதல் தலைமைச் செயலாளராக மாற்றப்பட்டு நியமிக்கப்பட்டுள்ளார்.
# பிரடெரிக் பொல்லன்

**பிரடெரிக் பொல்லன்** (Frederick Pollen) இந்தியாவின் மீரட் பகுதியில் இருந்த புலந்தசகர் மாவட்டத்தில் பிரித்தானிய மாவட்ட ஆட்சியராக இருந்தார். 1847 ஆம் ஆண்டில் இவர் பிறந்தார். டப்ளின் பல்கலைக்கழகத்தில் மாணவராக இருந்த இவர், 1867 ஆம் ஆண்டில் இந்தியக் குடிமைப் பணி தேர்வை முதல் வகுப்பில் தேர்ச்சி பெற்று 13 ஆவது இடத்தைப் பிடித்தார். 1869 ஆம் ஆண்டில் இவர் மீரட் உதவி நீதிபதியாகவும், ஆட்சியராகவும் இருந்தார். எமிலி சார்லோட்டு என்பவரை மணந்து கொண்டார். புலந்தசகரின் பழைய [[மாவட்ட விவரச்சுவடி|மாவட்ட செய்தி இதழில் பெரும்பாலும் இவரது பணிகள் குறித்த செய்திகளாகவே இருந்துள்ளன. இராசா லட்சுமன் சிங் பற்றிய செய்திகளும் இவ்விதழில் இடம்பெற்றிருந்தன. பொல்லன் 1876 ஆம் ஆண்டு பிப்ரவரி மாதம் 11 ஆம் தேதியன்று தனது 29 வயதில் புலந்தசகரில் இறந்தார்.
# சிரஞ்சீவி (இந்து தொன்மவியல்)

ஓவியம், ஓவியர்:இராஜா ரவி வர்மா]]  
**சிரஞ்சீவி** (*Chiranjivi* (, ), இந்து சமய நூல்களின்படி, பூமியில் பிறந்தவர்களில், நடப்பு கலி யுகம் முடியும் வரை, *சாகா வரம்* பெற்றவர்கள் என்று பொருள்.
# சிரஞ்சீவி (இந்து தொன்மவியல்)

## சொற்பிறப்பியல் மற்றும் வேதச் சூழல்

சமசுகிருத மொழியில் **சிரஞ்சீவி** என்பதை *சிரம்* அல்லது *நிரந்தரம்* மற்றும் சீவனைக் குறிக்கிறது. இதுவே சாகா வரம் பெற்றவர் என்ற பொருளில் *அமரத்துவம்* அடைந்தவர் என்பதைக் குறிக்கிறது.  
இறுதி மன்வந்தர காலத்தின் போது, சாகா வரம் வேண்டி, *ஹயக்கீரிவன்* எனும் அசுரன், பிரம்மாவிடமிருந்த வேதங்களை விழுங்கி கடலடியில் மறைத்து வைத்தார்.. பின்னர் பகவான் விஷ்ணு மச்ச அவதாரம் எடுத்து, ஹயக்கீரிவனை கொன்று, அசுரனிடம் இருந்த வேதங்களை விடுவித்தார்.
# சிரஞ்சீவி (இந்து தொன்மவியல்)

## சிரஞ்சீவிகளின் பட்டியல்

இதிகாச, புராணங்களின்படி *இறவா வரம்* பெற்ற 7 சிரஞ்சீவிகளைக் குறித்துள்ளது.சில வேத அறிஞர்கள் சிரஞ்சீவிகள் எண்மர் எனகூறுகின்றனர்.  
| அசுவத்தாமன் | துரோணர் எனும் முனிவர் கடும் தவம் இயற்றியதால், உருத்திரன் அம்சமாக அசுவத்தாமன் எனும் மகனை ஈன்றார். அருச்சுனன்-சுபத்திரையின் பேரனும், அபிமன்யுவின் மகனுமாக பரிட்சித்து உத்தரையின் கருவறையில் இருக்கமையில், அசுவத்தாமன் கொல்ல முயன்றதால், கிருஷ்ணர் அஸ்வத்தாமனை உடல் முழுவதும், ஆறாத வலியுடைய புண்களால் அவதிப்படுவாய் என சாபமிட்டார். |  |
| --- | --- | --- |
| மகாபலி | மகாவிஷ்ணுவின் பரம பக்தனான பிரகலாதனின் பேரனும், அசுரர்களின் மன்னரான மகாபலி சக்கரவர்த்தி, இந்திரனை வென்று மூவுலகங்களை அடக்கி ஆண்டார். விஷ்ணு வாமன அவதாரம் எடுத்து, தன் காலடியால் அழுத்தி மகாபலியை பாதாள உலகத்திற்கு அனுப்பி வைத்தார். |  |
| வியாசர் | பராசரர் ரிஷியின் மகனும், சுகப் பிரம்மத்தின் தந்தையும், மகாபாரதம் மற்றும் பாகவத புராணத்தை இயற்றியவருமான வியாசர்.இவர் துவாபர யுகத்தின் முடிவில் பிறந்தார். |  |
| அனுமன் | இராம பக்த அனுமன் எனப்பெயரெடுத்தவர். அனுமன் திருமணம் செய்து கொள்ளாத பிரம்மச்சாரி. தன்னலமற்ற தன்மை, தைரியம், பக்தி, புத்திசாலித்தனம், வலிமை மற்றும் நேர்மையான நடத்தை ஆகியவற்றை குணங்களைக் கொண்டவர் அனுமன். |  |
| விபீடணன் | அசுரர் குல மன்னர் இராவணின் தம்பி. தர்மத்தின் பக்கம் நின்ற வீடணன் ., சீதையை இராமரிடம் ஒப்படைக்க இராவணனிடம் வேண்டியவர். இராம-இராவணப் போரில், இராமரின் பக்கம் நின்று போரிட்டவர். போரின் முடிவில் இராவணனைக் கொன்ற இராமர், விபீடணனை இலங்கைக்கு மன்னராக முடிசூட்டப்பட்டவர். |  |
| கிருபர் | கௌரவர் மற்றும் பாண்டவர்களுக்கு போர்க்கலையை கற்பித்தவரும், குரு நாட்டின் அரச குருவும், அசுவத்தாமனின் தாய்மாமனும் ஆவார். இவரது தங்கை கிருபியை துரோணர் மணந்தார். குருச்சேத்திரப் போரின் போது கௌரவர் பக்கம் நின்று போரிட்டவர்களில் உயிருடன் இருந்தவர்களில் கிருபரும், அஸ்வத்தாமன் மட்டுமே. |  |
| பரசுராமர் | ஜமதக்கினி-ரேணுகா தம்பதியர்களுக்கு பிறந்தவர் மற்றும் விஷ்ணுவின் 6வது அவதாரம் ஆவார். இவர் போர்க் கலையில் வல்லவர். சத்திரிய மன்னர் குலத்தை கொன்றவர். கலி யுகத்தின் இறுதியில் மீண்டும் தோன்றி கல்கியின் தற்காப்புக் குருவாக இருப்பார் என்று *கல்கி புராணம்* கூறுகிறது. | } |
சில புராணங்கள் கூடுதலாக கீழ்கண்டவர்களை சிரஞ்சீவிகளாக கூறுகிறது.
| மார்க்கண்டேயர் | மார்க்கண்டேய புராணத்தை இயற்றியவர். பதினாறு வயதில் இறப்பார் என்ற விதியை, தீவிர சிவ பக்தியால், மரணத்தின் கடவுளான எமதர்மராஜனிடம் காப்பற்றப்பட்டவர். |  |
| --- | --- | --- |
| காகபுசண்டர் | இராமரின் பரம பக்தன். இவர் காகம் வடிவம் எடுத்து, இராமாயணத்தை கருடணுக்கு கூறினார். |  |
| ஜாம்பவான் | பிரம்மாவின் கொட்டாவியிலிருந்து தோன்றியவர். கரடிகளின் அரசன். இராமாயணத்தின் போது ஜாம்பவானுக்கு ஏற்கனவே ஆறு மன்வந்தரம் வயது ஆகியிருந்தது. இராமாயணக் காவியத்தில் சீதையைத் தேடும் முயற்சியில் இராமருக்கு உதவியவர்.. |  |
| அகத்தியர் | ரிக் வேதத்தின் பல மந்திரங்களை இயற்றியவர். தமிழ் மொழி, சோதிடம் மற்றும் சித்த மருத்துவத்தின் தந்தை எனப்போற்றப்படுபவர். |  |
| நாரதர் | பிரம்மாவின் மானச புத்திரர்களில் ஒருவரும், *தேவ ரிஷி*யும், விஷ்ணு பக்தரும் ஆவார். வீணை இசைத்துக் கொண்டே அனைத்து லோகங்களுக்கும் சஞ்சரிப்பவர் ஆவார். இவர் பெயரில் நாரத புராணம் உள்ளது. | } |
# பாதரச ஆக்சிசயனைடு

**பாதரச ஆக்சிசயனைடு** (*Mercury oxycyanide*) என்பது C<sub>2</sub>Hg<sub>2</sub>N<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமப் பாதரச வழிப்பெறுதியாக இச்சேர்மம் கருதப்படுகிறது. பாதரச ஆக்சிசயனைடு சேர்மம் வெடிக்கும் தன்மையும் அதிக நச்சுத்தன்மையும் கொண்டுள்ளது. வெளிப்பட்ட பிறகு பாதரசம் மற்றும் சயனைடு ஆகிய இரண்டின் நச்சுத்தன்மை அறிகுறிகளையும் இது உருவாக்குகிறது.
# மனுகா கோயில்

**மனுகா கோயில்** (*Manuha Temple*, பருமிய மொழி: မနူဟာဘုရား) gifjld மோன் மன்னர் மானுகாவால் (பாகனுக்கு அருகில்) கி.பி. 1067 இல் கட்டப்பட்ட ஒரு பௌத்தக் கோயில் ஆகும். மன்னர் மனுகாவின் கல்வெட்டுகளின்படி. இது இரண்டு மாடிகளைக் கொண்ட செவ்வக கட்டடம் ஆகும். இந்த கட்டடத்தில் அமர்ந்த நிலையிலான புத்தர்களின் மூன்று உருவங்களும், தன் இறுதி காலத்தில் படுத்த நிலையிலான ஒரு புத்தர் உருவமும் உள்ளது. மனுகா கோயில் பாகனில் உள்ள பழமையான கோயில்களில் ஒன்றாகும்.
# காந்தி மக்களவைத் தொகுதி

**காந்தி மக்களவைத் தொகுதி** (முன்பு **கான்டாய் மக்களவைத் தொகுதி** என்று அழைக்கப்பட்டது) இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தில் கான்டாயை மையமாகக் கொண்டுள்ளது. இதன் நாடாளுமன்றத் தொகுதி எண் 31. கந்தி மக்களவைத் தொகுதியின் ஏழு சட்டமன்றத் தொகுதிகளும் புர்பா மெதினிபூர் மாவட்டத்தில் உள்ளன. 2011 மக்கள் தொகை கணக்கெடுப்பின்படி இத்தொகுதியில் 89.7% பேர் இந்துக்கள், முசுலிம்கள், சீக்கியர்கள் மற்றும் பிறர் 11.3% ஆவர்.
# காந்தி மக்களவைத் தொகுதி

## சட்டமன்றத் தொகுதிகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக 2006ஆம் ஆண்டில் வெளியிடப்பட்ட எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதியான காந்தி பின்வரும் சட்டமன்றத் தொகுதிகளைக் கொண்டுள்ளது.
| 211 | சண்டிபூர் | பொது | கிழக்கு மிட்னாபூர் | அஇதிகா | சோகம் சக்ரவர்த்தி |
| --- | --- | --- | --- | --- | --- |
| 212 | பதாஷ்பூர் | அஇதிகா | உத்தம் பாரிக் |  |  |
| 213 | கந்தி வடக்கு | பாஜக | சுமிதா சின்ஹா |  |  |
| 214 | பகபன்பூர் | பாஜக | ரவீந்திரநாத் மைத்தி |  |  |
| 215 | கெஜுரி | ப.இ. | பாஜக | சாந்தனு பிரமானிக் |  |
| 216 | கந்தி தெற்கு | பொது | பாஜக | அரூப் குமார் தாஸ் |  |
| 217 | இராம்நகர் | அஇதிகா | அகில் கிரி |  |  |
எல்லை நிர்ணயம் செய்யப்படுவதற்கு முன்னர், கான்டாய் மக்களவைத் தொகுதி பின்வரும் சட்டமன்றப் பிரிவுகளைக் கொண்டிருந்தது. பகபன்பூர் (சட்டமன்றத் தொகுதி எண். 208) கஜூரி (ப.இ.) (சட்டமன்றத் தொகுதி எண் 209) கான்டாய் வடக்கு (சட்டமன்றத் தொகுதி எண் 210) கான்டை தெற்கு (சட்டமன்ற தொகுதி எண். 211) இராம்நகர் (சட்டமன்ற தொகுதி எண் 212) எக்ரா (சட்டமன்ற தொகுதி எண் 213) மற்றும் முக்பெரியா (சட்டமன்ற தொகுதி எண் 214).
# காந்தி மக்களவைத் தொகுதி

## நாடாளுமன்ற உறுப்பினர்கள்

| 1952 | பசந்த குமார் தாசு | இந்திய தேசிய காங்கிரசு |
| --- | --- | --- |
| 1957 | பிரமத நாத் பந்தோபாத்யாய் | பிரஜா சோசலிச கட்சி |
| 1962 | பசந்த குமார் தாசு | இந்திய தேசிய காங்கிரசு |
| 1967 | சமார் குகா | பிரஜா சோசலிச கட்சி |
| 1971 |  |  |
| 1977 | ஜனதா கட்சி |  |
| 1980 | சுதிர் குமார் கிரி | இந்தியப் பொதுவுடமைக் கட்சி (மார்க்சிஸ்ட்) |
| 1984 | புல்ரேனு குகா | இந்திய தேசிய காங்கிரசு |
| 1989 | சுதிர் குமார் கிரி | இந்தியப் பொதுவுடமைக் கட்சி (மார்க்சிஸ்ட்) |
| 1991 |  |  |
| 1996 |  |  |
| 1998 |  |  |
| 1999 | நிதீசு சென்குப்தா | அகில இந்திய திரிணாமுல் காங்கிரசு |
| 2004 | பிரசாந்தா பிரதான் | இந்தியப் பொதுவுடமைக் கட்சி (மார்க்சிஸ்ட்) |
| 2009 | சிசிர் அதிகாரி | அகில இந்திய திரிணாமுல் காங்கிரசு |
| 2014 |  |  |
| 2019 |  |  |
| 2024 | சௌமேந்து அதிகாரி | பாரதிய ஜனதா கட்சி |
# சான்போர்ணைட்டு

**சான்போர்ணைட்டு** (*Sanbornite*) என்பது Ba(Si<sub>2</sub>O<sub>5</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பேரியம் பைல்லோசிலிக்கேட்டு கனிமம் என்று இது வகைப்படுத்தப்படுகிறது. நிறமற்றது முதல் வெண்மை நிறம் கொண்டதாகக் காணப்படுகிறது. நேர்ச்சாய்சதுரப் படிகமான இதன் கடினத்தன்மை மதிப்பு மோவின் அளவுகோலில் 5 ஆக மதிப்பிடப்படுகிறது. ஒப்படர்த்தி அளவு 3.74 எனவும் கணக்கிடப்பட்டுள்ளது.  
1932 ஆம் ஆண்டு கலிபோர்னியாவின் மாரிபோசா மாகாணத்தின் இங்கிளைன் பகுதியில் சான்போர்ணைட்டு கண்டறியப்பட்டது. 1862 முதல் 1936 ஆம் ஆண்டு வரையிலான காலத்தில் வாழ்ந்த கனிமவியலாளர் பிராங் பி சான்போர்ன் நினைவாக கனிமத்திற்கு சான்போர்ணைட்டு எனப் பெயரிடப்பட்டது.  
பன்னாட்டு கனிமவியல் சங்கம் சான்போர்ணைட்டு கனிமத்தை Sabnஎன்ற குறியீட்டால் அடையாளப்படுத்துகிறது.
# மெலனோபிடியம் பைலினட்டம்

**மெலனோபிடியம் பைலினட்டம்** (*Melanophidium bilineatum*) என்பது பொதுவாக **இரு-வரிசை கருப்பு கேடய வால் பாம்பு** அல்லது ஒளிரும் கேடய வால் பாம்பு என்று அழைக்கப்படுகிறது. இது இந்தியாவினைப் பூர்வீகமாகக் கொண்ட அகணிய உயிரி ஆகும். இந்தச் சிற்றினம் மூன்று மாதிரிகளிலிருந்து மட்டுமே அறியப்பட்டது. மேலும் காடுகளில் இது குறித்து மிகக் குறைந்த தகவல்கள் மட்டுமே கிடைக்கின்றன.
# மெலனோபிடியம் பைலினட்டம்

## புவியியல் வரம்பு

*மெ. பைலினட்டம்* தென்னிந்தியாவின் மேற்குத் தொடர்ச்சி மலையில் அமைந்துள்ள கேரளா வயநாடு, கண்ணூர், மலப்புரம் மாவட்டங்களில் காணப்படுகிறது. வயநாட்டில் உள்ள பெரியார் சிகரத்தின் உச்சியில் சுமார் 5,000 அடி உயரத்தில் ரிச்சர்ட் என்றி பெடோம் பெற்ற மாதிரிகளிலிருந்தும், திரியோட் சிகரத்தில் (மனடோடிக்கு மேற்கே) இதேபோன்ற உயரத்திலும் இந்தச் சிற்றினம் விவரிக்கப்பட்டது.
# மெலனோபிடியம் பைலினட்டம்

## விளக்கம்

கண்ணின் விட்டம் கண் கவசத்தின் நீளத்தில் நான்கில் ஒரு பங்காகவும், வயிற்றுப்பகுதி சற்று அகலமாகவும், அருகிலுள்ள செதில்களை விட இரண்டு மடங்கு அகலமாகவும் இருக்கும். வயிற்றுப்பகுதியில் 188 முதல் 200 செதில்களும் வால்பகுதியில் 15 முதல் 17 செதில்கள் காணப்படும். வாலானது *மெலனோபைடியம் பங்டேட்டத்தின்* இளம் பாம்பினைப் போன்று நீளமானது. ஒளிரும் கருப்பு நிறத்தினை மேலும் கீழும் கொண்ட, மஞ்சள் செதில்களை இரண்டு வரிசையில் கொண்டு, தொடர்ச்சியான சிறிய கருப்பு புள்ளிகளைக் கொண்டோ இல்லாமலோ காணப்படும்.
# மெலனோபிடியம் வயனாடென்சி

**இந்தியக் கருப்பு மண் பாம்பு** (*Indian black earth snake*) என்று பொதுவாக அழைக்கப்படும் *மெலனோபிடியம் வயனாடென்சி* (*Melanophidium wynaudense*) *யூரோபெல்டிடே* குடும்பத்தைச் சேர்ந்த ஒரு பாம்பு சிற்றினமாகும். இந்த சிற்றினம் இந்தியாவில் மட்டும் காணப்படும் அகணிய உயிரி.
# மெலனோபிடியம் வயனாடென்சி

## புவியியல் வரம்பு

*மெ. வயனாடென்சி* தென்னிந்தியாவின் மேற்குத் தொடர்ச்சி மலையில் காணப்படுகிறது.  
வகை மாதிரி: "வயநாடு சேரம்பாடி"
# மெலனோபிடியம் வயனாடென்சி

## விளக்கம்

பெடோம் (1864:180) மெ. *வயனாடென்சி* சிற்றினத்தினைப் பின்வருமாறு விவரித்தார்.  
"உடலைச் சுற்றி 15 செதில்களும், கழுத்தைச் சுற்றி 16 அல்லது 17 செதில்களும், நாசிகளுக்கு இடையில் முகட்டுச் செதில்களும் காணப்படுகின்றன. கண்கள் சிறியவை. வாலடிச் செதில்கள் 22 ஆகும். வால் தட்டையாகத் தனித்த குறுகிய ஓட்டுடன் காணப்படும்.  
நீல கலந்த கருப்பு நிறத்தில், வயிற்றில் பரந்த வெள்ளை புள்ளிகளுடன் காணப்படும். இவற்றின் வால் சீரான நீல நிறத்தில் காணப்படும்.
# டத்தோ கெராமாட் எல்ஆர்டி நிலையம்

**டத்தோ கெராமாட் எல்ஆர்டி நிலையம்** (ஆங்கிலம்: *Dato' Keramat LRT Station*; மலாய்: *Stesen Dato' Keramat*; சீனம்: 拿督克拉末) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.  
டத்தோ கெராமாட் எல்ஆர்டி நிலையத்திற்கு, ஜாலான் டத்தோ கெராமாட் என்ற சாலையின் பெயரில் இருந்து பெயரிடப்பட்டது. மஸ்ஜித் ஜமெயிக் எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரையிலான 12 இலகு விரைவுப் போக்குவரத்து நிலையங்களை உள்ளடக்கிய இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது.
# டத்தோ கெராமாட் எல்ஆர்டி நிலையம்

## பொது

கம்போங் டத்தோ கெராமட் மற்றும் அதைச் சுற்றியுள்ள பகுதிகளுக்கு சேவை செய்வது இந்த நிலையத்தின் நோக்கமாகும். கம்போங் டத்தோ கெராமட், தித்திவாங்சா மக்களவைத் தொகுதியில் உள்ள ஒரு பெரிய மண்டலமாகும்.  
பொதுவாக மலேசியாவில் கிராமம் என்பதை கம்போங் *(Kampung)* என்று அழைப்பது வழக்கமாகும். அந்த வகையில் கெராமாட் கிராமம் என்பது கம்போங் டத்தோ கெராமாட் *(Kampung Datuk Keramat)* என்று அழைக்கப்படுகிறது.  
இந்த நிலையத்தின் தெற்கே அம்பாங்-கோலாலம்பூர் உயர்மட்ட விரைவுச்சாலை *(Ampang–Kuala Lumpur Elevated Highway - AKLEH)*; மற்றும் கிள்ளான் ஆறு ஆகியவை உள்ளன.
# டத்தோ கெராமாட் எல்ஆர்டி நிலையம்

## அமைவு

இந்த நிலையம் இரண்டு அடுக்குகளைக் கொண்ட நிலையமாகும். தொடருந்துகள் வழியாக ஏறி இறங்கும் இடம் தரையிலிருந்து மேலே உள்ளது. இந்த நிலையத்தில் கிளானா ஜெயா வழித்தடத்தின் சேவைகளுக்கான மையத் தளமும் உள்ளது.  
ஓர் உயரமான நிலைய அமைப்பைக் கொண்ட டத்தோ கெராமாட் நிலையம் இரண்டு அடுக்கு நிலைகளைக் கொண்டுள்ளது; அதாவது இரண்டு அடுக்குத் தளங்களைக் கொண்டது. கீழ் அடுக்கில், சாலை மட்டத்தில் பயணிகளின் அணுகல் தளம் உள்ளது; மற்றும் மேல் உயர் அடுக்கு நிலைகளில் கடப்புச் சீட்டு, சிற்றுண்ண்டிச் சாலைகள் உள்ளன.
# டத்தோ கெராமாட் எல்ஆர்டி நிலையம்

## அமைவு

### மாற்றுத் திறனாளிகளுக்கான சேவை

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமையுந்துகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது.  
நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.
# டத்தோ கெராமாட் எல்ஆர்டி நிலையம்

## பேருந்து சேவைகள்

| <> | தாமான் மெலாவத்தி |  |
| --- | --- | --- |
| <> | டத்தோ கெராமாட் எல்ஆர்டி நிலையம் | } |
# பிரெய்ட்டு

**பிரெய்ட்டு** (*Breyite*) என்பது Ca<sub>3.01(2)</sub>Si<sub>2.98(2)</sub>O<sub>9</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். இது ஓர் உயரழுத்த கால்சியம் சிலிக்கேட்டு கனிமமாகும். வைரத்துடன் சேர்ந்து இக்கனிமம் காணப்படுகிறது. ஆழமான பூமியில் தோற்றம் கொண்ட வைரங்களுக்கு பெரோபெரிகிலேசுக்குப் பிறகு இது இரண்டாவது மிக அதிகமான சேர்ந்திருக்கும் கனிமமாகும். இந்த கனிமத்திற்கு செருமானிய நாட்டின் கனிமவியலாளர், பாறையியலாளர் மற்றும் புவி வேதியியலாளர் என அறியப்பட்ட கெர்கார்ட்டு பி. பிரேயின் பெயரிடப்பட்டது.  
பன்னாட்டு கனிமவியல் சங்கம் பிரெய்ட்டு கனிமத்தை Byi என்ற குறியீட்டால் அடையாளப்படுத்துகிறது.
# மெலனோபிடியம் பங்டேட்டம்

***மெலனோபிடியம் பங்டேட்டம்*** என்பது பொதுவாக **பெடோம் கருப்பு கேடய வால் பாம்பு** அல்லது **பெடோம் கரு மண் பாம்பு** என்று அழைக்கப்படுகிறது. இது இந்தியாவின் மேற்குத் தொடர்ச்சி மலையில் காணப்படும் ஒரு கேடய வால் பாம்பு ஆகும்.  
வட்டார மாதிரி: திருவிதாங்கூர், முட்டி-குளி வயல், ஆசாம்பூ மலைத்தொடரில் ஒரு சிறிய பள்ளத்தாக்கு (4,500 அடி உயரம்)}}
# மெலனோபிடியம் பங்டேட்டம்

## மேலும் வாசிக்க

- Richard Henry Beddom. 1871. Descriptions of new reptiles from the Madras Presidency. Madras Monthly J. Med. Sci., 4: 401-404 [Reprint: J. Soc. Bibliogr. Nat. Sci., London, 1 (10): 324–326, 1940.]
- Mason, George E. 1888. Description of a new earth-snake of the genus Silybura from the Bombay Presidency with remarks on little known Uropeltidae. Ann. Mag. Nat. Hist. (6) 22: 184–186.
# விஜயபால் சிங்

**விஜய்பால் சிங்** (*Vijaipal Singh*)(பிறப்பு 17 சனவரி 1945) இந்தியாவின் உத்தராகண்ட மாநிலத்தின் அரித்துவார் மாவட்டத்தில் உள்ள நர்சான் கலானில் பிறந்தவர் ஆவார். இவர் இந்திய வேளாண் ஆராய்ச்சிக் கழக விவசாய அறிவியலாளர் ஆவார். மேலும் அரிசி மரபியல் மற்றும் இனப்பெருக்க அறிவியலில் இவர் செய்த பங்களிப்புகளுக்காக அறியப்படுகிறார். மிகவும் பிரபலமான பாசுமதி அரிசி வகையான பூசா பாசுமதி 1121-ஐ உருவாக்குவதில் இவர் ஆற்றிய பங்களிப்புகளுக்காக நன்கு அறியப்பட்டவர். ஆக்ரா பல்கலைக்கழகத்தில் வேளாண் தாவரவியலில் முதுநிலைப் பட்டமும் முனைவர் பட்டமும் பெற்ற இவர், 1968ஆம் ஆண்டில் இந்திய வேளாண் ஆராய்ச்சி நிறுவனத்தில் ஆராய்ச்சி உதவியாளராகத் தனது தொழில் வாழ்க்கையைத் தொடங்கினார். நாட்டுக்கு இவர் செய்த சேவைகளை அங்கீகரிக்கும் வகையில், 2012ஆம் ஆண்டில், இந்திய அரசு இவருக்கு நான்காவது மிக உயர்ந்த இந்தியக் குடிமகன் விருதான பத்மசிறீ விருதை வழங்கியது.
# விஜயபால் சிங்

## விருதுகளும் கௌரவங்களும்

விருதை 4 ஏப்ரல் 2012 அன்று பெற்றபோது]]
வி. பி. சிங், இந்திய வேளாண் ஆராய்ச்சிக் குழும அரி ஓம் ஆசிரம அறக்கட்டளை விருது (1974-75), ஜவகர்லால் நேரு விருது (1977), பி. பி. பால் நினைவு விருது (2005), பயிர் மேம்பாட்டில் இவேஆகு விருது (2007), இந்திய வேளாண் ஆராய்ச்சி நிறுவனத்தால் மூன்றாம் ராவ் பகதூர் பி விசுவநாத் விருது (2006-07), பத்மசிறீ (2012), சிறீ. ஓ. பி. பாசின் நினைவு விருது (2012), அரிசி ஆராய்ச்சி தொழிலாளர்கள் சங்கம் (மத்திய அரிசி ஆராய்ச்சி நிறுவனம், கட்டாக்) விருது (2019), பாசுமதி ரத்தன் விருது (2019) விருதுகளையும் பெற்றுள்ளார்.
# சாஸ்த்ரா சி. என். ஆர் ராவ் விருது

**சாஸ்த்ரா சி. என். ஆர் ராவ் விருது** (*SASTRA-CNR Rao Award*) என்பது தமிழ்நாட்டின் தஞ்சாவூர் மாவட்டத்தில் உள்ள திருமலைசமுத்திரம் நகரில் உள்ள சாஸ்த்ரா பல்கலைக்கழகத்தால், வேதியியல் மற்றும் பொருள் அறிவியலில் சிறந்து விளங்குபவர்களைக் கௌரவிப்பதற்காக நிறுவப்பட்ட ஒரு விருதாகும். இந்த விருது 2013ஆம் ஆண்டில் நிறுவப்பட்டது. முதல் விருது திருவனந்தபுரத்தில் உள்ள தேசிய இடைநிலை அறிவியல் மற்றும் தொழில்நுட்ப நிறுவனத்தின் அப்போதைய இயக்குநர் சுரேசு தாசிற்கும் புனே தேசிய வேதியியல் ஆய்வகத்தின் இயக்குநர் சவுரவ் பாலுக்கும் கூட்டாக வழங்கப்பட்டது. இந்திய உருபா 5 லட்சம் ரொக்கப் பரிசும், பாராட்டுப் பத்திரமும் இந்த விருது பெறுபவர்களுக்கு வழங்கப்படுகின்றன.
# சாஸ்த்ரா சி. என். ஆர் ராவ் விருது

## விருது பெற்றவர்கள்

**சாஸ்திரா-சி. என். ஆர் ராவ் விருது பெற்றவர்கள்**  
| 2014 | சுரேசு தாசு | தேசிய இடைநிலை அறிவியல் மற்றும் தொழில்நுட்ப நிறுவனம், திருவனந்தபுரம் |  |
| --- | --- | --- | --- |
| சவுரவ் பால் | தேசிய இரசாயன ஆய்வகம், புனே |  |  |
| 2015 | கே. என். கணேசு | இந்திய அறிவியல் கல்வி மற்றும் ஆராய்ச்சி நிறுவனம், புனே |  |
| வி. சந்திரசேகர் | தேசிய அறிவியல் கல்வி மற்றும் ஆராய்ச்சி நிறுவனம், புவனேசுவரம் |  |  |
| 2016 | டி. கே. சந்திரசேகர் | அறிவியல் மற்றும் பொறியியல் ஆராய்ச்சி வாரியம் |  |
| என். சத்தியமூர்த்தி | இந்திய அறிவியல் கல்வி மற்றும் ஆராய்ச்சி நிறுவனம், மொகாலி |  |  |
| 2017 | பல்தேவ் ராஜ் | தேசிய மேம்பட்ட ஆய்வுகள் நிறுவனம், பெங்களூர் |  |
| எஸ். சந்திரசேகர் | இந்திய இரசாயன தொழில்நுட்ப நிறுவனம், ஐதராபாது |  |  |
| 2018 | ஏ கே சூட் |  |  |
| சாந்தனு பட்டாச்சார்யா | இந்திய அறிவியல் கழகம், பெங்களூர் |  |  |
| 2019 | ஜி. யு. குல்கர்னி | நானோ மற்றும் மென்மையான பொருள் அறிவியல் மையம், பெங்களூர் |  |
| ஆர். முருகேவல் | இந்திய தொழில்நுட்பக் கழகம், மும்பை |  |  |
| 2020 | ஜே. என். மூர்த்தி | இந்திய அறிவியல் கல்வி மற்றும் ஆராய்ச்சி நிறுவனம், திருவனந்தபுரம் |  |
| எஸ். சம்பத் | இந்திய அறிவியல் கழகம், பெங்களூர் |  |  |
| 2021 | ஏ. கே. கங்குலி | இந்திய தொழில்நுட்பக் கழகம், தில்லி |  |
| ஜி. முகேஷ் | இந்திய அறிவியல் கழகம், பெங்களூர் |  |  |
| 2022 | டி. கோவிந்தராஜு | ஜவஹர்லால் நேரு மேம்பட்ட அறிவியல் ஆராய்ச்சி மையம், பெங்களூர் |  |
| சந்தீப் வர்மா | அறிவியல் மற்றும் பொறியியல் ஆராய்ச்சி வாரியம், புது தில்லி |  |  |
| 2023 | எசு நடராஜன் | இந்திய அறிவியல் கழகம், பெங்களூர் |  |
| டி. பிரதீப் | இந்திய தொழில்நுட்பக் கழகம், சென்னை |  |  |
| 2024 | ஜி. டி. யாதவ் | இந்திய வேதியல் தொழில்நுட்பக் கழகம், மும்பை |  |
| சுரேந்திர பார்கவா | ஆர் எம் ஐ டி ஆத்ரேலியா |  |  |
| 2025 | எம். பழனி ஆண்டவர் | பாரதிதாசன் பல்கலைக்கழகம், திருச்சிராப்பள்ளி | } |
# ஓமி பாபா பதக்கமும் பரிசும்

**ஓமி பாபா பதக்கமும் பரிசும்** (*Homi Bhabha Medal and Prize*) என்பது இரண்டு ஆண்டுகளுக்கு ஒருமுறை வழங்கப்படும் இந்திய விருதாகும் இது தூய மற்றும் பயன்பாட்டு இயற்பியல் பன்னாட்டு ஒன்றியம் மற்றும் டாட்டா அடிப்படை ஆராய்ச்சி நிறுவனம் ஆகியவற்றால் கூட்டாக வழங்கப்படுகிறது. 2010ஆம் ஆண்டில் ஓமி ஜே. பாபா நினைவாக நிறுவப்பட்ட இந்த விருது பெறுவோருக்குச் சான்றிதழும், பதக்கமும், 250,000 இந்திய ரூபாய் விருதும் மும்பையில் உள்ள டாட்டா அடிப்படை ஆராய்ச்சிக் கழகத்திலும் ஊட்டியில் உள்ள அண்டக் கதிர் ஆய்வகத்தில் பொது சொற்பொழிவாற்ற ஆதரவும் வழங்குகிறது. இந்த விருது வழங்கும் விழா வருடாந்திரப் பன்னாட்டு அண்டக் கதிர் மாநாட்டின் போது நடைபெறுகிறது. "உயர் ஆற்றல் அண்டக் கதிர் இயற்பியல் மற்றும் வானியற்பியல் துறையில் நீண்ட கல்வி வாழ்க்கையில் சிறப்பான பங்களிப்புகளை வழங்கி பணியில் உள்ள விஞ்ஞானி" இந்த விருதைப் பெறுவார். முதல் விருது 2011இல் சர் அர்னால்ட் வொல்பெண்டேலுக்கு வழங்கப்பட்டது.  
இயற்பியலாளர் ஓமி ஜே. பாபாவின் நினைவாகப் பெயரிடப்பட்ட பல்வேறு விருதுகள் உள்ளன. எடுத்துக்காட்டாக, ஓமி பாபா பதக்கம் (ஐந்து வெவ்வேறு பிரிவுகளில்) இந்திய அரசின் அணுசக்தித் துறையின் அணு எரிபொருள் வளாகத்தால் வழங்கப்படுகிறது.
# ஓமி பாபா பதக்கமும் பரிசும்

## விருது பெற்றோர்

| 2011 | சர் அர்னால்ட் வொல்பெண்டேல் | துர்காம் பல்கலைக்கழகம், துர்காம், இங்கிலாந்து |
| --- | --- | --- |
| 2013 | கெயின்சு வோல்க்(தி) | அணு இயற்பியலுக்கான மேக்சு பிளாங்க் நிறுவனம், ஹைடெல்பெர்க், ஜெர்மனி |
| 2015 | தாமசு கே. கெய்சர் | பார்டோல் ஆராய்ச்சி நிறுவனம், டெலாவேர் பல்கலைக்கழகம், அமெரிக்கா |
| 2017 | சுபீர் சர்க்கார் | ஆக்சுபோர்டு பல்கலைக்கழகம், இங்கிலாந்து & நீல்சு போர் நிறுவனம், கோபன்ஹேகன், டென்மார்க் |
| 2019 | தகாகி கஜிதா | அண்டக் கதிர் ஆராய்ச்சி நிறுவனம்டோக்கியோ பல்கலைக்கழகம், சப்பான் |
| 2021 | பிரான்சிசு கால்சன் | விஸ்கான்சின் பல்கலைக்கழகம், மாடிசன், அமெரிக்கா |
| 2023 | சாமுவேல் சி. சி. திங் | மாசசூசெட்ஸ் தொழில்நுட்ப நிறுவனம் |
# தாதா வைத்யா

**தாதா வைத்யா** (*Dada Vaidya*) இந்தியாவின் கோவா மாநிலத்தைச் சேர்ந்த ஓர் ஆயுர்வேத மருத்துவர் ஆவார். இராமச்சந்திர பாண்டுரங்க வைத்யா என்ற பெயராலும் இவர் அறியப்படுகிறார். 1859ஆம் ஆண்டு செப்டம்பர் மாதம் 8ஆம் தேதியன்று இவர் பிறந்தார். கோவாவின் போண்டா நகரத்திற்கு அருகிலுள்ள கேரி கிராமத்தை தளமாகக் கொண்டு இவர் ஆயுர்வேத பயிற்சியாளராக இயங்கினார். கோவாவில் உள்ள பல்வேறு தாவரங்களிலிருந்து மருந்துகளை எடுத்து நோய்வாய்ப்பட்டவர்களுக்கு வழங்கி வந்தார்.  
போர்த்துகீசிய அரசாங்கம் சட்டப்படி அலோபதி மருந்துகளை ஆதரித்தாலும், அலோபதி மருந்துகள் வெற்றிகரமாக பயன்படுத்தப்பட்டு குணமடையும் நம்பிக்கையை இழந்த போர்த்துக்கீசியர்களின் குடும்ப உறுப்பினர்களுக்கு இவர் சிகிச்சையளித்தார். இதனால் போர்த்துகீக்கிய அதிகாரிகளின் ஆதரவும் வைத்யாவுக்கு இருந்தது. போண்டா நகரின் மத்திய சதுக்கத்தில் போர்த்துகீசிய அரசாங்கம் இவருக்கு தங்கள் நன்றியைக் காட்ட தாதா வைத்யாவின் சிலையை அமைத்தது.
# தாதா வைத்யா

## சமூகப் பணிகள்

1911ஆம் ஆண்டில், வைத்யா சீதாராம் கெர்கரும் விநாயக் சர்சோதிசியும் இணைந்து கோவா வித்யாபிரசாரக் மண்டல் மற்றும் அதன் முதல் நிறுவனமான ஏ. ஜே. டி அல்மெய்டா உயர்நிலைப் பள்ளியை மத்திய கோவாவின் போண்டா தாலுகாவில் நிறுவினார்.
# தாதா வைத்யா

## இறப்பு

1947ஆம் ஆண்டு மார்ச்சு மாதம் 6ஆம் தேதியன்று தாதா வைத்யா காலமானார்.
# தாதா வைத்யா

## மேலும் வாசிக்க

- தாதா வைத்யாவின் மரபு, மூதாதையர் இல்லம் அதிக கவனத்தை ஈர்க்கிறது
- தாதா வைத்யாவின் வாழ்க்கை குறித்த சுருக்கமான வீடியோ
# டோடா மேற்கு சட்டமன்றத் தொகுதி

**டோடா மேற்கு சட்டமன்றத் தொகுதி** (Doda West Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். டோடா மேற்கு, உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். சம்மு காசுமீரில் (யூனியன் பிரதேசம்) எல்லை நிர்ணய செயல்முறைக்குப் பிறகு இந்த தொகுதி 2022 இல் உருவாக்கப்பட்டது. மே 2022 இல், புதிய சட்டமன்றத் தொகுதிகளின் இறுதிப் பட்டியல் அரசிதழில் வெளியிடப்பட்டது.
# டோடா மேற்கு சட்டமன்றத் தொகுதி

## தேர்தல் முடிவுகள்

2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் 33964 வாக்குகள் பெற்று வெற்றி பெற்றார்.
# பனிகல் சட்டமன்றத் தொகுதி

**பனிகல் சட்டமன்றத் தொகுதி** (Banihal Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். பனிகல், உதம்பூர் மக்களவைத் தொகுதிக்கு உட்பட்ட ஓர் தொகுதியாகும்.
# பனிகல் சட்டமன்றத் தொகுதி

## தேர்தல் முடிவுகள்

2024 நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் சாசத் சகீன் 33128 வாக்குகள் பெற்று வெற்றிபெற்றார்.
# குலாப்கட் சட்டமன்றத் தொகுதி

**குலாப்கட் சட்டமன்றத் தொகுதி** (Gulabgarh Assembly constituency) என்பது இந்தியாவின் வடக்கு மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். இது சம்மு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# குலாப்கட் சட்டமன்றத் தொகுதி

## தேர்தல் முடிவுகள்

2024 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் குர்சித் அகமது 30591 வாக்குகள் பெற்று வெற்றி பெற்றார்.
# பேட்சலர் பரிசு

**பேட்சலர் பரிசு** (*Batchelor Prize*) என்பது நான்கு ஆண்டுகளுக்கு ஒரு முறை பன்னாட்டுக் கோட்பாடும் பயன்பாட்டு இயக்கவியலும் ஒன்றியத்தால் திரவ இயக்கவியலில் சிறந்த ஆராய்ச்சிக்காக வழங்கப்படும் விருதாகும். இந்த விருதின் பரிசுத் தொகையான 25, 000 டாலர் *ப்ளூயிட் மெக்கானிக்சு* ஆய்விதழ் நிதியுதவியுடன் இந்த ஒன்றியத்தின் பன்னாட்டு மாநாட்டின் போது வழங்கப்படுகிறது. இப்பரிசிற்கு அங்கீகரிக்கப்பட்ட ஆராய்ச்சி பொதுவாக விருதுக்கு முந்தைய பத்து ஆண்டு காலத்தில் வெளியிடப்பட்டிருக்கும். இதனால் படைப்பின் தற்போதைய ஆர்வத்தை உறுதிப்படுத்துகிறது.  
ஆத்திரேலியப் பயன்பாட்டுக் கணிதவியலாளரும் திரவ இயக்கவியலாளருமான ஜார்ஜ் பேட்சலரை கவுரவிக்கும் வகையில் இந்த விருது பெயரிடப்பட்டுள்ளது.
# பேட்சலர் பரிசு

## பரிசு பெற்றோர்

ஆதாரம்: ஐயுடிஎம்  
| 2008 | கோவர்ட் ஏ. இசுடோன் |  |
| --- | --- | --- |
| - | 2012 | டெட்லெப் லோசு |
| 2016 | ரேமண்ட் ஈ. கோல்ட்ஸ்டீன் | கேம்பிரிச்சுப் பல்கலைக்கழகம் |
| 2020 | அலெக்சாண்டர் சுமிட்சு | பிரின்ஸ்டன் பல்கலைக்கழகம் |
| 2024 | சார்லசு மெனிவோ | ஜான்ஸ் ஹாப்கின்ஸ் பல்கலைக்கழகம் |
# ரியாசி சட்டமன்றத் தொகுதி

**ரியாசி சட்டமன்றத் தொகுதி** (Reasi Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். இது சம்மு மக்களவைத் தொகுதியின் ஒரு பகுதியாகும்.
# ரியாசி சட்டமன்றத் தொகுதி

## தேர்தல் முடிவுகள்

### 2014

2014 இல் நடைபெற்ற சம்மு காசுமீர் சட்டப்பேரவைத் தேர்தலில், பாரதிய ஜனதா கட்சி வேட்பாளர் அசய் நந்தா 21,932 வாக்குகள் பெற்று ரியாசி தொகுதியில் வெற்றி பெற்றார்.
# ரியாசி சட்டமன்றத் தொகுதி

## தேர்தல் முடிவுகள்

### 2024

2024 இல் நடந்த சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் குல்தீப் ராசு துபே 39647 வாக்குகள் பெற்று ரியாசி தொகுதியில் வெற்றிபெற்றார்.
# இடைவெளிகளின் கடவுள்

"**இடைவெளிகளின் கடவுள்**" என்பது 19ஆம் நூற்றாண்டில் தோன்றிய ஒரு இறையியல் கருத்தாகும். இது அறிவியல் புரிதலில் உள்ள இடைவெளிகள் கடவுளின் இருப்பை சுட்டிக்காட்டுவதாக கருதப்படுகிறது. மத நம்பிக்கை கொண்டவர்கள், இயற்கை நிகழ்வுகளை விளக்குவதில் அறிவியல் தோல்வியுறும் பகுதிகளை தெய்வீக படைப்பாளரின் இருப்பை நிறுவும் வாய்ப்புகளாக சுட்டிக்காட்டுவதை கவனித்ததில் இருந்து இக்கருத்து தோன்றியது. இந்த சொற்றொடர் இத்தகைய போக்குக்கு பதிலளிக்கும் விதமாக உருவாக்கப்பட்டது. இந்த இறையியல் பார்வை, அறிவியல் அறிவால் விடப்பட்ட இடைவெளிகளை கடவுள் நிரப்புகிறார் என்றும், இந்த இடைவெளிகள் தெய்வீக தலையீடு அல்லது செல்வாக்கின் தருணங்களை பிரதிநிதித்துவப்படுத்துகின்றன என்றும் கூறுகிறது.  
இந்தக் கருத்து பல்வேறு தரப்பிலிருந்து விமர்சனங்களையும் விவாதங்களையும் சந்தித்துள்ளது. கடவுள் இருப்பதைக் காட்டுவதற்கு மனித புரிதல் மற்றும் அறியாமை ஆகியவற்றில் உள்ள இடைவெளிகளை நம்பியிருப்பதாகத் தோன்றுவதால் இந்த முன்னோக்கு சிக்கலானது என்று எதிர்ப்பாளர்கள் வாதிடுகின்றனர். அறிவியல் அறிவு தொடர்ந்து முன்னேறும்போது, இந்த இடைவெளிகள் சுருங்குகின்றன. இது கடவுளின் இருப்புக்கான வாதத்தை பலவீனப்படுத்துகிறது. விமர்சகர்கள், இத்தகைய அணுகுமுறை நமது புரிதலின் விளக்கப்படாத பகுதிகளில் மட்டுமே கடவுள் செயல்படுவதாக கூறுவதன் மூலம், விரிவான மற்றும் ஒருங்கிணைந்த உலகக் கண்ணோட்டத்தில் தெய்வீக ஈடுபாட்டிற்கு குறைந்த இடத்தையே விட்டுவைத்து, மத நம்பிக்கைகளை பலவீனப்படுத்தக்கூடும் என வாதிடுகின்றனர்.  
"" என்ற முன்னோக்கு தர்க்கரீதியான தவறுகளுடன் தொடர்புடையதாக விமர்சிக்கப்பட்டுள்ளது. "இடைவெளிகளின் கடவுள்" என்ற முன்னோக்கும் உறுதிப்படுத்தல் சார்பின் ஒரு வடிவமாகும், ஏனெனில் இது தெளிவற்ற ஆதாரங்களை விளக்குவதை உள்ளடக்கியது (அல்லது ஒருவரின் தற்போதைய அணுகுமுறைகளை ஆதரிப்பதாக எந்த ஆதாரமும் இல்லை). இந்த வகையான பகுத்தறிவு இயல்பாகவே குறைபாடுள்ளதாகக் கருதப்படுகிறது, மேலும் மத நம்பிக்கை வலுவான அடித்தளத்தை வழங்காது. இந்த சூழலில், சில இறையியலாளர்களும் விஞ்ஞானிகளும் மத நம்பிக்கைகளை சரிபார்க்க விஞ்ஞான புரிதலில் உள்ள இடைவெளிகளை நம்புவதை விட, இயற்கையான செயல்முறைகளுக்குள் கடவுளின் செயல்களின் சான்றுகளை பார்ப்பது மிகவும் திருப்திகரமான அணுகுமுறையாகும் என்று முன்மொழிந்துள்ளனர்.  
"இடைவெளிகளின் கடவுள்" என்ற பார்வை தர்க்க குறைபாடுகளுடன் தொடர்புடையதாக இருப்பதற்காக விமர்சிக்கப்பட்டுள்ளது. இந்த "இடைவெளிகளின் கடவுள்" என்ற பார்வை, *உறுதிப்படுத்தல் சார்பு* வடிவமாகவும் உள்ளது. ஏனெனில் இது தெளிவற்ற ஆதாரங்களை (அல்லது ஆதாரமே இல்லாததை) ஒருவரின் ஏற்கனவே உள்ள மனப்பான்மைகளை ஆதரிப்பதாக விளக்குவதை உள்ளடக்கியது. இந்த வகையான சிந்தனை இயல்பாகவே குறைபாடு உடையதாகவும், மத நம்பிக்கைக்கு வலுவான அடித்தளத்தை வழங்காததாகவும் கருதப்படுகிறது. இந்த சூழலில், சில இறையியலாளர்களும் விஞ்ஞானிகளும், மத நம்பிக்கைகளை உறுதிப்படுத்த அறிவியல் புரிதலில் உள்ள இடைவெளிகளை நம்பியிருப்பதற்கு பதிலாக, இயற்கை செயல்முறைகளுக்குள்ளேயே கடவுளின் செயல்களின் சான்றுகளை காண்பதே மிகவும் திருப்திகரமான அணுகுமுறையாக இருக்கும் என முன்மொழிந்துள்ளனர்.
# இடைவெளிகளின் கடவுள்

## பொதுவான பயன்பாடு

"இடைவெளிகளின் கடவுள்" என்ற சொற்றொடர் சில நேரங்களில் இயற்கை நிகழ்வுகளுக்கான அறிவியல் விளக்கங்கள் மேலும் விரிவாக்கப்படும்போது, அந்த நிகழ்வுகளுக்கான மத விளக்கங்கள் படிப்படியாக பின்வாங்குவதை விவரிக்கப் பயன்படுத்தப்படுகிறது.
# சிலாவிகைட்டு

**சிலாவிகைட்டு** (*Slavíkite*) என்பது (H<sub>3</sub>O<sup>+</sup>)<sub>3</sub>Mg<sub>6</sub>Fe<sub>15</sub>(SO<sub>4</sub>)<sub>21</sub>(OH)<sub>18</sub>98H<sub>2</sub>O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். நீரேற்ற கார மக்னீசியம் பெர்ரிக் சல்பேட்டு கனிமம் என்று இது வகைப்படுத்தப்படுகிறது. சிலாவிகைட்டு கனிமம் போகிமியாவிலிருந்து கிடைக்கும் களிமண் பாறைகள் மற்றும் உருமாறிய கற்பலகைகளில் கிடைக்கும் பைரைட்டு கனிமத்தின் ஆக்சிசனேற்ற விளைபொருளாகும். 1924 ஆம் ஆண்டு முதல் 1925 ஆம் ஆண்டு வரை அறிவியல் பீடத்தின் தலைவராகவும் 1937 ஆம் ஆண்டு முதல் 1938 ஆம் ஆண்டு வரை பல்கலைக்கழகத் துணை முதல்வராகவும் பிராகா நகரின் சார்லசு பல்கலைக்கழகத்தில் இருந்த பிரான்டிசெக் சிலாவிக்கு நினைவாக கனிமத்திற்கு 1926 ஆம் ஆண்டில் சிலாவிகைட்டு என்று பெயரிடப்பட்டது.  
பன்னாட்டு கனிமவியல் சங்கம் சிலாவிகைட்டு கனிமத்தை Sví என்ற குறியீட்டால் அடையாளப்படுத்துகிறது.
# கல்கி புராணம்

***கல்கி புராணம்*** (*Kalki Purana*, வைணவ இந்து நூல்களில் ஒன்றாகும். வங்காளத்தில் 15 மற்றும் 17ஆம் நூற்றான்டில் சமஸ்கிருத மொழி கையெழுத்து ஏட்டில் எழுதப்பட்ட இப்புராணம் விஷ்ணுவின் 10வது அவதாரமான கல்கியின் பெருமையக் கூறுகிறது. இப்புராணத்தின் சமஸ்கிருத கையெழுத்து ஏடுகள், தற்கால வஙகாளதேசத்தின் தலைநகரமான டாக்காவில் கண்டெடுக்கப்பட்டது.
# கல்கி புராணம்

## அமைப்பு

கல்கி புராணம், மகாபுராணங்களான பதிணென் புராணங்களில் கீழ் வருவதில்லை. கல்கி புராணத்தை உபபுராணம் அல்லது இரண்டாம் புராணமாக கணக்கிடப்படுகிறது. தற்போதுள்ள இதன் உரை பல பதிப்புகளில் உள்ளது. அதன் கட்டமைப்பு மற்றும் விவரங்களில் வேறுபடுகின்றன. சிலர் உரையை பகுதிகளாகப் பிரிக்கவில்லை மற்றும் சுமார் 35 அத்தியாயங்களாகப் பிரித்துள்ளனர்.. ஒரு கையெழுத்துப் பிரதியானது முறையே 7 மற்றும் 21 அத்தியாயங்களைக் கொண்ட மூன்று பிரிவுகளைக் கொண்டுள்ளது.